KOMISSION ASETUS (ETY) N:o 619/93, annettu 17 päivänä maaliskuuta 1993, maidon laadun parantamisesta yhteisössä



Virallinen lehti nro L 066 , 18/03/1993 s. 0024 - 0028

Suomenk. erityispainos Alue 3 Nide 48 s. 0232

Ruotsink. erityispainos Alue 3 Nide 48 s. 0232



KOMISSION ASETUS (ETY) N:o 619/93, annettu 17 päivänä maaliskuuta 1993, maidon laadun parantamisesta yhteisössä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisvastuumaksusta ja markkinoiden laajentamiseen tarkoitetuista toimenpiteistä 17 päivänä toukokuuta 1977 annetun neuvoston asetuksen (ETY) N:o 1079/77(1), sellaisena kuin se on viimeksi muutettuna asetuksella (ETY) N:o 1374/92(2), ja erityisesti sen 4 artiklan, sekä katsoo, että asetuksen (ETY) N:o 1079/77 4 artiklan 2 kohdan neljännessä luetelmakohdassa tarkoitettujen maitotuotteiden markkinoiden laajentamista edistävien toimenpiteiden lisäksi olisi säädettävä maidon laadun parantamisesta yhteisössä raakamaidon, lämpökäsitellyn maidon ja maitopohjaisten tuotteiden tuotantoa ja markkinoille saattamista koskevista terveyssäännöistä 16 päivänä kesäkuuta 1992 annetun neuvoston direktiivin 92/46/ETY(3) soveltamisen helpottamiseksi; mainittu direktiivi on saatettava osaksi kansallista lainsäädäntöä ennen 1 päivää tammikuuta 1994, hallinnollisista syistä järjestöjä, joilla on tarvittava pätevyys ja kokemus, pyydetään ehdottamaan yksityiskohtaisia ohjelmia, joiden täytäntöönpanosta ne vastaavat, muiden yksityiskohtaisten sääntöjen osalta aiempien asetusten säännöksiä voidaan oleellisin osin uusia, ottaen huomioon asiasta saatu kokemus, ja maidon ja maitotuotteiden hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla 1 Yhteisössä edistetään tässä asetuksessa säädetyin edellytyksin maidon laadun parantamiseksi tarkoitettuja toimenpiteitä erityisesti direktiivin 92/46/ETY soveltamisen helpottamiseksi. 2 Toimenpiteet on toteutettava viimeistään 31 päivänä joulukuuta 1995. 3 Edellä 2 kohdassa vahvistetusta toteuttamisen määräajasta huolimatta voidaan myöhemmin sopia sen pidentämisestä, jos sopimuspuoli esittää hakemuksen tässä tarkoituksessa toimivaltaiselle elimelle vähintään kolme kuukautta ennen määräajan päättymistä sekä toimittaa todisteen siitä, että sopimuspuolesta riippumattomien poikkeuksellisten olosuhteiden vuoksi aluksi vahvistettua määräaikaa ei ole mahdollista noudattaa. Tämä pidennys ei voi kuitenkaan olla enemmän kuin kuusi kuukautta. 2 artikla 1 Edellä 1 artiklan 1 kohdassa tarkoitettuja toimenpiteitä voivat ehdottaa ja toteuttaa järjestöt: a) joilla on ehdotettujen toimenpiteiden toteuttamiseen tarvittava pätevyys ja kokemus; b) jotka pystyvät antamaan aiheelliset takeet siitä, että työt päätetään asianmukaisesti; 2 Yhteisön rahoitus on enintään 70 prosenttia. 3 Sovellettaessa 2 kohtaa kyseisten toimenpiteiden toteuttamisesta aiheutuvia hallinnollisia kustannuksia ei oteta huomioon. 4 Sopimuspuolen yleiset kustannukset, mukaan lukien mahdollisten alihankkijoiden kustannukset, voivat olla enintään 2 prosenttia hyväksyttävistä kokonaiskustannuksista ja enintään 10 000 ecua, jos kokonaiskustannukset ovat ehdotuksessa. Sopimuspuoli voi anoa ainoastaan kerran enintään 10 000 ecun määrää, vaikka tämä tekisi useita sopimuksia. Jos yleiskustannusten kokonaismäärä on enemmän kuin 2 000 ecua, nämä kustannukset on kokonaisuudessaan perusteltava. 3 artikla 1 Järjestöjen on toimitettava jäsenvaltion, jossa näiden kotipaikka sijaitsee, nimeämälle toimivaltaiselle viranomaiselle, jäljempänä 'toimivaltainen elin`, 1 artiklan 1 kohdassa tarkoitetut yksityiskohtaiset toimenpide-ehdotukset ja liitettävä mukaan yhteenveto ehdotettujen toimenpiteiden tärkeimmistä tekijöistä. Ehdotusten on saavuttava toimivaltaiselle elimelle viimeistään 15 päivänä toukokuuta 1993. Jos tätä päivää ei noudateta, ehdotusta pidetään mitättömänä. 2 Muut yksityiskohtaiset säännöt ehdotusten tekemisestä täsmennetään liitteessä. 4 artikla 1 Täydellisessä ehdotuksessa on oltava: a) järjestön nimi ja osoite; b) kaikki ehdotettuja toimenpiteitä koskevat yksityiskohdat sekä niiden täytäntöönpanon määräajat, odotetut tulokset ja mahdollisesti täytäntöönpanon osallistuvat kolmannet osapuolet; c) näistä toimenpiteistä tarjottu veroton hinta ilmoitettuna ecuina sekä tämän määrän jakautuminen ja vastaava rahoitussuunnitelma; d) viimeisin saatavilla oleva toimintakertomus, jollei se ole jo toimivaltaisen elimen saatavilla. 2 Ehdotus on voimassa ainoastaan, kun a) sen esittää 2 artiklan 1 kohdassa määritellyt edellytykset täyttävä järjestö; b) siihen liitetään kirjallinen sitoumus, jonka mukaan tämän asetuksen säännöksiä sekä komission laatimia ja toimivaltaisen elimen järjestöille toimittamia hallintoperusteita noudatetaan. Nämä hallintoperusteet ovat sopimuksen liitteenä ja ovat erottamaton osa sopimusta. 5 artikla 1 Toimivaltaisen elimen on laadittava 30 päivään kesäkuuta 1993 mennessä luettelo kaikista saaduista ehdotuksista ja toimitettava tämä luettelo sekä jäljennös kustakin ehdotuksesta komissiolle mukaan lukien täydentävät asiakirjat ja perusteltu lausunto erityisesti ehdotuksen yhdenmukaisuudesta sovellettavien säännösten osalta. Toimivaltaisen elimen on tutkittava saadut ehdotukset ja tarvittaessa niitä täydentävät asiakirjat kahdenvälisesti komission ja kansallisen asiantuntijaryhmän kanssa. 2 Kuultuaan kyseisiä taloudellisia ryhmiä ja maidon ja maitotuotteiden hallintokomitean tutkittua ehdotukset neuvoston asetuksen (ETY) N:o 804/68(4) 31 artiklan nojalla komissio laatii mahdollisimman pian luettelon rahoitettavista ehdotuksista ja vahvistaa määräpäivän, jota ennen toimivaltaisten elinten on tehtävä hyväksyttyjä toimenpiteitä koskevat sopimukset järjestön kanssa. Nämä sopimukset on laadittava vähintään yhtä monena kappaleena kuin on allekirjoittajia ja järjestön ja toimivaltaisen elimen on allekirjoitettava. Toimivaltaisen elimen on käytettävä tässä tarkoituksessa komission antamaa sopimusmallia. 3 Toimivaltaisen elimen on ilmoitettava järjestöille mahdollisimman pian näiden ehdotusten tuloksesta. 4 Sopimuksen tekemiseksi edellytetään vakuuden antamista, joka on 15 prosenttia yhteisön rahoituksesta säädetystä enimmäismäärästä. Vakuuden tarkoituksena on taata sopimuksen asianmukainen täytäntöönpano. 6 artikla 1 Edellä 5 artiklan 2 kohdassa tarkoitetussa sopimuksessa toistetaan 4 artiklan säännökset tai viitataan niihin ja näitä säännöksiä täydennetään tarvittaessa lisäedellytyksin. 2 Toimivaltaisen elimen: a) on toimitettava mahdollisimman pian komissiolle jäljennös sopimuksesta; b) on valvottava sopimuksen määräysten noudattamista erityisesti seuraavin tarkastuksin: - hallinnon ja kirjanpidon tarkastukset aiheutuneiden kustannusten ja yhteistä rahoitusta koskevien säännösten noudattamisen valvomiseksi, - tarkastukset toimenpiteiden toteuttamisen yhdenmukaisuuden valvomiseksi sopimuksen määräysten kanssa, - tarvittaessa muut paikalla tehtävät tarkastukset. Sopimuspuolille on tehtävä vähintään kaksi tarkastuskäyntiä sopimuksen voimassaoloaikana. 7 artikla 1 Toimivaltainen elin maksaa yhteisön rahoitusosuuden järjestölle ennakkoon kertasuorituksena viimeistään 30 päivänä syyskuuta 1993. 2 Järjestöjen on annettava tässä tarkoituksessa toimivaltaiselle elimelle viimeistään sopimuksen tekemishetkellä vakuus, joka on 120 prosenttia yhteisön rahoituksesta. 3 Edellä 2 kohdassa ja 5 artiklan 4 kohdassa tarkoitettujen vakuuksien vapauttamiseksi edellytetään: a) jäljempänä 8 artiklan 1 kohdassa tarkoitetun kertomuksen toimittamista komissiolle ja toimivaltaiselle elimelle ja tämän kertomuksen tietojen tarkastusta; b) että toimivaltainen elin toteaa järjestön noudattaneen sopimuksessa vahvistettuja velvoitteita; c) että toimivaltainen elin toteaa järjestön tai sopimuksessa erityisesti nimetyn kolmannen osapuolen maksaneen oman osuutensa säädetyssä tarkoituksessa. 4 Jos vakuudet menetetään, kyseinen määrä vähennetään Euroopan maatalouden ohjaus- ja tukirahaston tukiosaston kustannuksista ja erityisesti asetuksen (ETY) N:o 1079/77 4 artiklassa tarkoitetuista toimenpiteistä aiheutuneista kustannuksista. 8 artikla 1 Kukin 1 artiklan 1 kohdassa tarkoitetusta toimenpiteestä vastaavan järjestön on annettava toimivaltaiselle elimelle tiedoksi neljän kuukauden määräajan kuluessa sopimuksessa vahvistetusta toimenpiteiden viimeisestä toteuttamispäivästä yksityiskohtainen kertomus myönnettyjen yhteisön varojen käytöstä ja kyseisten toimenpiteiden tuloksista. Jos kertomus esitetään säädetyn neljän kuukauden määräajan jälkeen, yhteisön rahoituksesta pidätetään 10 prosenttia kultakin tämän määräajan päättymisen jälkeiseltä kuukaudelta. 2 Toimivaltaisen elimen on toimitettava komissiolle todistus sopimuksen asianmukaisesta päättämisestä kunkin toteutetun sopimuksen osalta sekä yksi kappale loppukertomuksesta. 9 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä maaliskuuta 1993. Komission puolesta René STEICHEN Komission jäsen (1) EYVL N:o L 131, 26.5.1977, s. 6 (2) EYVL N:o L 147, 29.5.1992, s. 3 (3) EYVL N:o L 268, 14.9.1992, s. 1 (4) EYVL N:o L 148, 28.6.1968, s. 13 LIITE Järjestöille ilmoitetaan 3 artiklan 2 kohdan mukaisesti, että ehdotukset on toimitettava säädetyssä määräajassa seuraaville toimivaltaisille elimille jäljempänä ilmoitettujen täydentävien yksityiskohtaisten sääntöjen mukaisesti. >TAULUKON PAIKKA>